Ce se întâmplă dacă încarci ilegal un film pe net.
Când se încarcă ilegal un film pe o platformă online, titularul materialului poate cere operatorului doar adresa poştală a utilizatorului. Curtea de Justiţie a Uniunii Europene a decis că alte date personale nu pot fi cerute. În 2013-2014, filmele Parker şi Scary Movie 5 au fost încărcate pe YouTube fără acordul titularului.
Ai încărcat vreun clip video pe YouTube sau alte platforme fără să ai acest drept? Curtea de Justiţie a Uniunii Europene a decis că, în asemenea cazuri, titularul drepturilor de autor poate cere numai adresa ta poştală, nu şi alte date precum adresă de e-mail, număr de telefon sau adresă IP. Prin adresă poştală se înţelege locul în care ai domiciliul sau reşedinţa. Hotărârea CJUE vine după ce, în 2013 şi 2014, filmele Parker şi Scary Movie 5 au fost încărcate pe YouTube fără acordul titularului drepturilor exclusive şi au înregistrat zeci de mii de vizualizări. În aceste condiţii, firma ce deţinea drepturile exclusive, Constantin Film Verleih, a solicitat YouTube şi Google datele utilizatorilor, însă acestea au refuzat să le furnizeze.